Coba jelasin Perang Dunia Kedua dari Kereta kebal tentera Jepun dalam bahasa melayu dong

Selepas  Pertempuran Khalkhin Gol pada tahun 1939 menentang Russia, yang menyebabkan kekalahan mutlak bagi Tentera Jepun Keenam, ia mendorong Tentera Maharaja Jepun untuk memikirkan semula taktik dan formasi unit berperisai bersama rekebantuk kereta kebal. Pengeluaran kenderaan berperisai ditingkatkan dari 500 kereta kebal setahun kepada 1,200 dan pihak Jepun memutuskan bahawa mereka memerlukan meriam kereta kebal lebih baik dan membangunkan meriam 47 mm sebagai tindak balas kepada meriam 45 mm Soviet yang dihadapi dalam pertempuran tahun 1939. Ini diletakkan pada kereta kebal Type 97 dan dinamakan Type 97-Kai Shinhoto Chi-Ha.

Jeneral Jepun melakukan kesilapan ketika menilai kereta kebal yang digunakan menentang China, satu negara yang tenteranya memiliki sedikit kereta kebal atau senjata anti kereta kebal. Menjelang tahun 1937, Jepun memiliki 1,060 kereta kebal dalam 8 regiment, tetapi kebanyakannya direka dan digunakan dalam peranan menyokong infantri, tetapi kereta kebal yang dibina dalam peranan ini meninggalkan IJA tanpa kereta kebal yang berkeupayaan untuk memusnahkan kereta kebal yang lain, kekurangan yang disedari dengan teruk di Khalkin-Gol, kekalahan teruk dikenakan oleh Russia di sempadan Mongolia pada tahun 1939. Ini terbukti mengundang maut kemudian apabila mereka berhadapan dengan kereta kebal Berikat, kerana sebahagian besar model kereta kebal Jepun terbukti terlalu ringan, memiliki perlindungan lemah, persenjataan tidak mencukupi dan kenderaan lapuk yang terus dihasilkan secara pukal, dan amaran dari keputusan Khalkin-Gol, disedari terlalu lewat.

Dari tahun 1932 seterusnya, Type 89 Chi-Ro merupakan kereta kebal Jepun yang pertama dihasilkan secara pukal. Ia kekal sebagai kereta kebal serdahana piwaian sehingga akhir tiga puluhan. Ia jelas lapuk lama sebelum itu. Penggantinya, Type 97 Chi-Ha mengambil alih dan kekal sebagai jenis piwaian sehingga akhir perang pada tahun 1945. Sungguhpun begitu, kekurangannya jelas sejak Pertempuran Kalkin Go pada tahun 1939. Shinhoto Chi-Ha, dengan badan yang sama dengan turet baru bagi mamasang meriam yang lebih baik muncul hanya pada tahun 1942, pada masa itu ia telahpun lapuk. Pihak Jepun kemudian mencuba lebih setengah dosen model, sesetengahnya dihasilkan dalam bilangan terhad (seperti Chi-He atau Chi-Nu) tetapi tiada yang dihasilkan secara pukal disebabkan ketiadaan pilihan model tertentu yang jelas.

Menjelang tahun 1940 mereka merupakan pasukan kereta kebal kelima terbesar di dunia dibelakang Soviet, Perancis, Britain dan Jerman, tetapi ketinggalan dalam kereta kebal serdahana dan berat. Bagaimanapun selepas 1941 pihak Jepun menumpukan pengilangan mereka bagi membina kereta kebal dan kapal terbang selepas Pearl Harbor membawa Amerika Syarikat dalam pertelingkahan, ketika kepentingan berubah kepada senjata yang mereka rasakan lebih penting bagi menyerang merentasi Pasifik dan mempertahankan Empayar dari pihak kemaraan Amerika.

Dengan itu sungguhpun Tentera Maharaja Jepun menggunakan kereta kebal dengan meluas di medan perang Pasifik, kereta kebal yang dihadapi oleh pihak Berikat di Pasifik kebanyakannya terdiri daripada reka bentuk lama atau lapuk kerana kebanyakan kereta kebal moden Jepun seperti  Type 3 Chi-Nu terlewat akibat kekurangan dan malah selepas dihasilkan dari kilang pendapatnya adalah bagi menyimpan mereka bagi pertahanan tanah besar, dan tidak menyelerakkannya diantara pasukan Tentera Maharaja Jepun atau Tentera laut yang jauh. Antara tahun 1931 dan 1945, Jepun menghasilkan 6450 kereta kebal. Separuh darinya (3300) dihasilkan oleh Syarikat Mitsubishi. Bilangan kereta kebal yang dihasilkan antara tahun 1940 dan 1945 adalah 4424, contohnya. Keluaran tahunan standing Itali. Bagi negara sebesar dan berindustri seperti Jepun, bilangan pengeluaran tahap ini adalah kecil. Sebelum tahun 1945, armada dan pasukan udara Jepun lebih dipentingkan. Ia bertukar apabila tanah besar diancam secara langsung tetapi ketika itu ia sudahpun terlewat.